runetrust/blame-folketinget-dk huggingface dataset:
Torsten Schack Pedersen (V), 2012-11-22:
Som sagt må jeg sige, at når tallene, som jeg husker dem i et svar fra erhvervsministeren, er, at dankortomsætningen i Danmark er steget med 3-3½ pct., mens den er steget med 24 pct. i grænsebutikkerne syd for grænsen, ja, så kan man se, at der altså sker et voldsomt skift i omfanget af grænsehandel.
Per Clausen (EL), 2005-06-07:
Så vil jeg bare sige, at en enkelt ting, som jo har været omtalt her for nylig, er, at Fødevarestyrelsen siger, at antallet af søer, som bliver sendt til destruktion, hvad enten de er selvdøde eller bliver aflivede, er støt stigende, og i hvert fald en af de forskere, der beskæftiger sig med det, nævner sultproblemet som et meget væsentligt element i det.
Morten Messerschmidt (DF), 2022-02-04:
Så er det også mit indtryk – men igen er jeg jo selvfølgelig ydmygt undrende over for den her nye teknologi, så det ikke noget, jeg ved med sikkerhed – at der også kan være en besparelse i det, derved at hvis man laver de her laserscanninger, vil man jo meget mere præcist kunne se, hvis f.eks. træværk er ved at formulde osv., end man kan ved almindeligt fotografi.
Kristian Pihl Lorentzen (V), 2021-11-17:
Hvis man afskaffer 11-kilosreglen, er det jo noget, der bl.a. rammer aviser, reklameordninger, pizzaudbringning, pakker m.v., altså det, man kan kalde småtingskørsel, og det synes vi fra Venstres side er en rigtig dårlig idé.
Keld Albrechtsen (EL), 2002-04-16:
Det, der jo er karakteristisk ved EU-liberaliseringerne, er, at de på kort sigt i nogle tilfælde, det må erkendes, medfører større konkurrence, indtil det er afgjort på markedet, hvilke af de store selskaber på europæisk plan der overtager kontrollen med markedet.
Lisbeth Bech Poulsen (SF), 2018-02-06:
Altså, hvis der stadig væk er den forvirring, fordi der har været forskellige meldinger, kunne det så ikke være en god idé, at ministeren f.eks. sendte et hyrdebrev til de pågældende pensionskasser og redegjorde klokkeklart for, at man selvfølgelig kan have andre samfundshensyn og vælge et måske minimalt lavere afkast – det behøver det jo ikke engang at være – for at sikre de andre samfundshensyn, altså ligesom at få det gjort klart en gang for alle, sådan som beskæftigelsesministeren faktisk gjorde i forhold til ATP-loven?
Jann Sjursen (KRF), 2003-05-28:
Som en del af kritikken er Sikkerhedsrådet desuden blevet beskyldt for, at dets opbygning har medvirket til at underminere FN's mulighed for at kunne håndtere de udfordringer, der eksisterer i en globaliseret verden, og med Danmarks deltagelse i Irakkrigen har regeringen efter Kristeligt Folkepartis opfattelse indirekte tilsluttet sig denne kritik.
Hans Kristian Skibby (DF), 2011-05-06:
Samtidig har jeg sagt, og det var det, jeg prøvede at svare hr. Rasmus Prehn før, at enkelte steder kan man godt forsvare en skolelukning, hvis der måske kun er fem eller seks elever, som bliver indskrevet i 0. klasse, fordi elevgrundlaget bliver for lille til, at man kan gennemføre et fagligt og socialt afbalanceret uddannelsesforløb for de elever, fordi der simpelt hen er for få elever i klassen.
Knud Erik Kirkegaard (KF), 1998-01-21:
En af årsagerne til, at det er så vanskeligt helt at kortlægge begivenhedsforløbet, kan jo være, at finansministeren i modsætning til alle andre vidner, som har været afhørt, har nægtet at udlevere personlige papirer og notater, ja, oven i købet har haft advokatbistand for at sikre, at finansministeren blev fri for det.
Morten Messerschmidt (DF), 2006-05-23:
Jeg husker i Hongkong, hvordan udviklingsministeren var med til at lave den særlige udviklingspakke, som man blev enige om, og jeg vil bare gerne høre, om ikke udviklingsministeren vil sige, hvad der vil ske med den pakke, hvis man måske kan se tredjeverdenslande følge opfordringen fra Enhedslisten om at ikke at få nogen aftale.
Morten Bødskov (S), 2020-12-22:
Vi har sikret, at de pågældende personer nu er der, hvor de hører til, på udrejsecentre, og vi har sikret, for så vidt angår de restriktioner, der er omkring dem, at der selvfølgelig også bliver draget den nødvendige konsekvens af eventuelle overtrædelser af de sanktioner, der måtte være.
Carsten Hansen (S), 2003-03-26:
»Kan ministeren bekræfte, at TietgenSkolen i Odense har fået udmeldt lofter for AMU-it og »AMU-almen«, der omregnet til elevuger betyder en nedgang i aktiviteten på henholdsvis 56 pct. og 66 pct. i forhold til den afholdte aktivitet på skolen i 2. halvår 2001 og 1. halvår 2002?«
Frederik Vad (S), 2026-01-15:
Vi har en bekymring for, når vi ser bort fra den generelle tillid, vi har til systemet – for det har vi – at der nogle steder bliver givet nogle førtidspensioner på et grundlag, som ikke er objektivt, for der er nogle uforklarlige mønstre nogle steder i, hvordan de her førtidspensioner bliver givet.
Mette Thiesen (DF), 2024-02-21:
Det er jo et ubestrideligt faktum, at når islam får magt i et samfund, så er det, at friheden, demokratiet og ligestillingen mellem kønnene forsvinder, og det er det skred, vi desværre har set, og som ministerens kollega hr. Frederik Vad i øvrigt faktisk også har påpeget ret tydeligt.
Jørgen Arbo-Bæhr (EL), 2005-06-14:
I mine ører var der sådan meget afmægtighed i fru Margrethe Vestagers tale og bemærkninger, og det kan godt undre mig lidt på baggrund af Det Radikale Venstres ivrige deltagelse i forliget med regeringen og Dansk Folkeparti, hvor vi har diskuteret det mange gange i salen, og hvor det har lydt, som om det var løsningen på hele praktikpladssituationen.
Ole Stavad (S), 2004-03-10:
Der ligger jo også i indenrigsministerens formulering om, at det er KL, der er den formelle høringsberettigede part, en forskellig kategorisering, og lige nøjagtig i en sag af denne her karakter, hvor der er borgermøder ude i landet, som vi alle sammen glæder os over at der kommer mange mennesker til, tror jeg, det vil være utrolig vigtigt - og derfor vil jeg godt have ministeren til at bekræfte det - at han så ikke bare er parat til det, men også gerne vil gøre det og gør det.
Kristian Thulesen Dahl (DF), 2001-01-24:
Den ene var, som jeg lige vil nævne her igen, det dér med, at når man befinder sig nede i grænseområdet og ser, hvordan kontrollen sker i dag, jamen så sker det jo ofte ved, at der kommer en bil rullende, man finder noget mistænkeligt ved den, man beder om at få åbnet bagagerummet og lignende, og man finder ud af, at der er nogle, der forsøges smuglet ind i landet. Det er jo ad den vej, man i meget vid udstrækning tager de 3.281, der blev snuppet sidste år, eller 45 her i weekenden.
Helle Bonnesen (KF), 2025-11-20:
Men jeg kunne bare godt tænke mig sådan helt fra hoften at spørge, om ministeren kan nævne et eksempel på noget, som i dag ikke hviler på en politisk beslutning, men en administrativ beslutning, som ministeren ikke kan gøre lige så nemt, medmindre vi får det her vedtaget?
Kenneth Kristensen Berth (DF), 2017-03-14:
Det drejer sig ikke om, at man kan få en direkte adgang til at komme ind på det danske arbejdsmarked som det, vi f.eks. ser i forhold til EU, hvor man jo netop kan komme ind og påstå at søge arbejde i Danmark, opholde sig her 3 måneder og så i øvrigt tage hjem igen, hvis man ikke har fundet noget arbejde, eller blive ved med reelt at opholde sig her.
Tom Behnke (KF), 2012-12-11:
For de erfaringer, jeg har gjort mig i forhold til behandlingsgaranti, er nemlig, at det fungerer udmærket i landets fængsler, som er statsfinansierede og statsdrevne, hvorimod det i de fleste kommuner halter, og der, hvor det fungerer inden for tidsfristerne, er det så som så med, hvad det egentlig er for en behandling, man tilbyder.
Kristen Touborg (SF), 2002-11-05:
SF vil godt indgå i drøftelser om, hvordan ikkeomsættelige årsmængder kan blive et af de nye reguleringsredskaber, og samtidig ønsker vi, at det kystnære, skånsomme konsumfiskeri får en fortrinsstilling. Man kunne også forstille sig, at der blev uddelt specielle kvoter til regioner, havne og lokale fiskesamfund, således at udkantsområder med relativt ringe beskæftigelsesmuligheder har mulighed for at argumentere med beskæftigelsen, når fiskerirettighederne skal fordeles. Samtidig skal hele forvaltningen bygge på forsigtighedsprincippet.
Connie Hedegaard (KF), 2005-11-09:
Fødevareministeren gjorde jo en del ud af at forklare, at der er uforbrugte midler for et år, der overføres til et andet, og derfor er det som at sammenligne æbler og pærer at tage finanslovtallet, budgettallet, for det ene år og ligesom sammenligne med, hvad der rent faktisk er forbrugt i et andet år.
Benny Engelbrecht (S), 2021-10-13:
I virkeligheden bygger det jo sådan på de grundelementer, der er bestemmende for luftfarten på globalt plan, nemlig Chicagokonventionen, men i dansk sammenhæng stammer lovgivningen altså fra 1960, og der er sket noget i den mellemliggende periode, må man sige, og det er derfor også relevant at kigge på, hvad der har forandret sig siden da.
Lisbeth Bech Poulsen (SF), 2019-04-10:
Så jeg forstår selvfølgelig til fulde, at ordføreren skal støtte en aftale, som er indgået af Liberal Alliance, men bare for at være sikker på, at jeg forstår hr. Joachim B. Olsen korrekt, vil jeg sige, at det kunne være godt at få afklaret nogle af de her spørgsmål, inden vi skal tredjebehandle forslaget.
Karsten Hønge (SF), 2008-02-19:
Og de fair og lige vilkår er, at vi ikke skal starte et race mod bunden, hvor det sådan er social dumping, der er på dagsordenen, og at man ikke skal tro, at det, at vi laver en lempelse over for de mennesker, der kan komme til overenskomstdækkede virksomheder, ikke i sig selv er nok til at redde det her, fordi netop de overenskomster, vi har, typisk ligger 40-50 pct. under, hvad der reelt bliver betalt til danske arbejdere.
Marlene Harpsøe (DD), 2023-01-19:
Derfor vil jeg gerne høre hr. Morten Dahlin som ordfører for Venstre: Hvorfor er det, at man vil sænke ambitionen lige præcis på det her område, når vi nu ved, at der mangler den her arbejdskraft, og når vi nu ved, at f.eks. behovet for sygeplejersker er så stort, at det rent faktisk kommer til at gå ud over patientsikkerheden på landets hospitaler, hvis vi ikke sikrer, at der er flere, der rent faktisk kan tage de her uddannelser tættere på, hvor de bor?
Henrik Dam Kristensen (S), 2011-10-26:
Det vil endvidere, når elementerne i en kørselsafgift er på plads, kræve en nærmere undersøgelse, såfremt der skal gives et dækkende svar, så mit svar til spørgeren må være, at det er rigtigt set, at det er en af intentionerne i regeringsgrundlaget.
Johs. Poulsen (RV), 2006-01-13:
Jeg forstod også på hr. Vesselbos svar til fru Pernille Blach Hansen, at man tilsyneladende ud fra tv-indslag og andet har fået den opfattelse, at der skulle ske en ændret vægtning i indsatsen, således at der måske ville være mindre fokus på fortsat at skabe et bedre naturgrundlag og mere natur.
Pernille Vermund (NB), 2020-12-17:
Men betyder det, som ordføreren siger, at alle de danskere, der har stemt på partier, før man har set, hvor store de her udfordringer er, men som har meldt sig ind i kampen for at løse dem, i virkeligheden skal bære en skyld og en skam for ikke at have engageret sig i politik eller have stiftet sit eget parti før i dag?
Peter Skaarup (DF), 2005-04-21:
Derfor er det selvfølgelig også interessant under denne her debat at se, om den nye formand, fru Helle Thorning-Schmidts, synspunkter har vundet indpas i folketingsgruppen, eller om det er sådan, at man stadig væk står ved sin gamle, støvede facon, og i det her tilfælde handler det altså om Hizb-ut-Tahrir.
Benny Engelbrecht (S), 2010-05-19:
Selv om vi har sociale problemer, selv om vi har udfordringer en masse, og selv om regeringens målsætninger kan se rigtig godt ud på et stykke papir, må vi bare konstatere, at det, som er den reelle konsekvens, er, at kommunerne sidder tilbage med den opgave, det er at finde ud af, hvor dybt man kan skære i benet, hvor langt man kan skære ind i benet.
Inger Støjberg (V), 2009-11-04:
Det er jo derfor, at vi bl.a. vil omlægge børnechecken til en ungeydelse, men vigtigt er det jo altså også at sige, at der er en perlerække af initiativer, der netop skal støtte op om de her unge, om mentorordninger og læse-stave-træning.
Lisbeth Bech-Nielsen (SF), 2022-09-28:
En af de ting, jeg også gerne lige vil komme ind på her fra talerstolen, er jo den overnormale profit, som vi ser hos nogle virksomheder i den her tid, altså nogle, der både tjener på inflationen, og som faktisk også selvstændigt øger inflationen, og som tjener penge på ryggen af de prisstigninger, som virksomheder og forbrugere er udsat for i den her tid.
Kim Edberg Andersen (NB), 2023-12-08:
Jeg er enig i det der med tiltrækning og i, at det skal være fra lande, hvor vi kan sende folk hjem, men hvis man nu er her og man egentlig er en af de udlændinge, som godt vil forsørge sig selv, og man egentlig vil bidrage endnu mere, er Dansk Folkeparti så imod det principielt?
Søren Egge Rasmussen (EL), 2022-04-07:
Det er derfor, jeg syntes, at der var en balance i det, som boligministeren kom med af udspil, hvor man ligesom sagde: Når vi så har at gøre med kommuner, som har udsatte boligområder eller forebyggelsesområder, som det kom til at hedde, jamen så bør kommunen dér have en øget anvisningsret til den private udlejningsmasse i større ejendomme for hver tiende bolig.
Flemming Bonne (SF), 2010-05-04:
Endelig mener vi også, at den økonomiske krise i landbruget bør bruges til at fremtidssikre og udvikle landbrugserhvervet frem for at yde stadig støtte til en i forvejen problematisk landbrugsstruktur, som vi i dag ved er storleverandør til forurening af luft, grundvand og af vores vandløb og have.
Ole Birk Olesen (LA), 2021-01-14:
Men hvis de derimod lægger deres besøg herhjemme, kan de altså kun få afløftet 25 pct. af momsudgiften, og det er selvfølgelig en ringe tilstand at være i, og den eneste forklaring, der så giver en form for mening, er jo, at der er et stort flertal af partier i Danmark, som ikke kan få skattepenge nok.
Lisbeth Bech Poulsen (SF), 2014-11-19:
Anser ministeren det som et demokratisk problem, at pengeskabelsen i samfundet er uden for Nationalbankens kontrol, og kan ministeren redegøre for de økonomiske konsekvenser ved, at pengeskabelsesprivilegiet er placeret hos et stadigt faldende antal private pengeinstitutter, jf. udtalelsen fra Nationalbankens seneste kvartalsoversigt i artiklen »Penge, kredit og bankvæsen« om, at penge i den moderne økonomi skabes via de private bankers og realkreditinstitutioners udlån, og hvor der står, at »Når en bank yder et lån til en husholdning eller en virksomhed, vil provenuet fra lånet i første omgang blive krediteret låntagerens bankkonto.
Keld Albrechtsen (EL), 2003-05-12:
Jeg kan sige til hr. Eyvind Vesselbo, at Enhedslisten har forhandlet om vandmiljøplanerne, både om Vandmiljøplan I, men det var så, da jeg havde den ære at repræsentere partiet VS i 1980'erne, og efterfølgende repræsenterede hr. Bent Hindrup Andersen, som jeg husker forløbet, Enhedslisten i forhandlingerne om Vandmiljøplan II.
Ole Sohn (SF), 2010-12-15:
Det er jo også derfor, man kan se, at resultatet af 9 års indsats fra hr. Jacob Jensens parti er, at de børn, som startede i 1. klasse, da Venstre kom til og fik statsministerposten, og som nu har forladt skolen efter 9. klasse, er dårligere til at læse og regne.
Anders Kronborg (S), 2022-03-03:
Det synes jeg faktisk er meget fornuftigt, og jeg synes også, at vi skal huske i hele den her forbindelse, at vi jo har en bred landbrugsaftale med hinanden, hvor vi har afsat over 500 mio. kr. til at udvikle det plantebaserede, så vi har jo allerede fat i taktstokken herindefra.
Benny Engelbrecht (S), 2022-09-08:
Når man hører debatten mellem ordføreren og hr. Lars Boje Mathiesen, kan man jo få det indtryk, at danske virksomheder, der producerer dele til vindmøller – det kunne være tårne, det kunne være naceller, det kunne være andre ting – sådan er marineret i overskud og profit.
Lea Wermelin (S), 2020-01-14:
Jamen jeg arbejder i det hele taget også rigtig meget sammen med de progressive lande i EU i forhold til EU's miljøpolitik, og det handler jo også om sprøjtemidler i det hele taget: hvad der skal til, for at man kan godkende dem, hjælp med det videnskabelige arbejde, hvilke begrænsninger der skal være, og hvordan vi kan arbejde for grønne alternativer.
Rune Lund (EL), 2005-05-03:
Det sidste kan vi sagtens blive enige om, men det, som jo er problemet, er, at der bliver to domstole, som skal beskæftige sig med menneskerettigheder, og hvad skal forholdet præcis være mellem EU-Domstolen og Den Europæiske Menneskerettighedsdomstol i Strasbourg?
Martin Glerup (S), 2000-04-25:
Det er jo sådan, at enkelte steder har en landmand indrettet et vedvarende energi-anlæg, f.eks. på halm - jeg var nede og sige det til hr. Søren Kolstrup, som står lige hernede foran - og vedkommende har så for at afsætte varmen fra det vedvarende energi-anlæg etableret et mindre fjernvarmenet, som der er nogle mennesker der får deres varme fra.
Connie Hedegaard (KF), 2004-11-10:
For når nu Socialdemokratiet onsdag efter onsdag og også i dagene indimellem kører på denne her samlede, akkumulerede besparelse, så er det da lidt sjovt en dag, hvor der er indgået finanslovforlig mellem regeringen og Dansk Folkeparti, Venstre og De Konservative, at huske på, hvad det nu var, Socialdemokratiet ville bruge på miljøet i deres finanslovforslag, som blev fremlagt i september.
Kaare Dybvad (S), 2016-05-03:
Ordføreren ville ikke gå med til, at der var noget, der hed danske værdier, og jeg fortolkede det måske sådan, at ordføreren ikke mente, at de danske værdier betød noget, men jeg vil alligevel gerne gå lidt ind i den diskussion, fordi man jo kan spørge Alternativet: Betyder ligestilling noget, eller betyder ytringsfrihed noget, eller betyder det, at kvinder og mænd kan bryde med deres forældres normer, noget i et samfund?
Henrik Sass Larsen (S), 2000-12-07:
Vi slår hårdt og konsekvent til i straffesystemet og åbner samtidig muligheden for, at den enkelte unge kan indgå en aftale med samfundet om, hvordan han slipper ud af kriminaliteten igen, hvilket forhåbentlig fører til, at vi aldrig ser den unge igen i straffesystemet.
Peter Skaarup (DF), 2013-11-06:
I og med at vi jo sidste år oplevede det under den her regerings virke, at vi satte EU-rekord i antallet af asylansøgere – en kæmpe stigning fra 2011 til 2012, og det ser også ud, som om der er en stor stigning i antallet af asylansøgere i år i forhold til 2011 – så er det jo et dagligt problem, hvis man ikke kontrollerer det der, hvor der kommer illegale personer ind, i forbindelse med de her kriminalitetskontroller. Det er jo så desværre det, som har været tilfældet.
Aaja Chemnitz Larsen (IA), 2018-05-25:
Det er positivt for både de grønlandske kunstnere, som fik promoveret grønlandsk musik på fineste vis, men vi ved også, at kulturforståelse af Grønland blandt danskere er en vigtig sag at arbejde for, både her i Folketinget, men også for os i Inuit Ataqatigiit.
Katrine Robsøe (RV), 2022-03-29:
Jeg afviser ikke på forhånd på nogen måde det her lovforslag, heller ikke i en tilpasset form, men jeg vil tillade mig at tage mig tiden i udvalget til at få det gennemarbejdet, i håb om at vi i fællesskab kan finde en regulering, der virker, og hvor vi rammer det, vi rent faktisk gerne vil ramme.
Magnus Heunicke (S), 2017-05-18:
Jeg ville frygte, at man med sådan et forslag her ville få en uheldig undergravning af det repræsentative demokrati – og det er så konkret byrådet, vi taler om her – hvor nogle måske stærke borgergrupper kunne gennemtrumfe noget på trods af det, som byrådet skal have for øje, nemlig hele kommunen, altså at der er god service i hele kommunen.
Kristian Jensen (V), 2002-01-31:
Der er lavet en ny løsning, som ikke længere er en bruttoløntræksløsning, men som er et ligningsmæssigt fradrag, der gør, at også tjenestemænd og folk i tjenestemandslignende ansættelser får glæde af det, og så er der stillet et krav om, at der skal være en indsats fra arbejdsgiverne på mindst 25 pct. for at få det her gennemført. Vi har tidligere talt om, at man skulle stille som krav, at der skulle være en uddannelsesopkvalificering i det.
Jørgen Poulsen (NY), 2008-04-29:
Jeg kunne også godt have ønsket, at integrationsministeren i formiddag havde hilst på nogle af de repræsentanter for danskere fra udlandet, de forskellige organisationer, som har samlet næsten 10.000 underskrifter og egentlig havde mange gode ting, de godt ville have brugt et par minutter til at fortælle ministeren om.
Anni Matthiesen (V), 2013-02-05:
Det foreslås jo i det her lovforslag, at tilskuddet i 2013 til Færøernes hjemmestyre fastsættes til 632,2 mio. kr. Igennem en årrække har bloktilskuddet til Færøerne jo ellers været uændret og fastsat til omkring 615 mio. kr. og uden pristalsregulering, men regeringen og Færøernes landsstyre aftalte i december 2012 en pristalsregulering af statens tilskud til de bloktilskudsfinansierede områder på Færøerne, og dermed vil beløbet altså her i 2013 være hævet til de 632,2 mio. kr.
Anders Samuelsen (LA), 2010-05-11:
Vi er heller ikke bange for at lade folk spare op til en skiferie eller til en charterferie, eller hvad det nu kan være, eller at spare op til pension ved siden af det, de eventuelt gør på deres arbejdsplads osv. osv. Vi har åbenbart generelt en holdning til, at millioninvesteringer kan man godt overlade til folk selv, men at overlade til folk selv at skulle administrere deres egne feriepenge synes vi ikke rigtig at tiden er moden til.
Kristian Thulesen Dahl (DF), 2006-09-07:
Jeg håber, det står lysende klart med det, vi har diskuteret her i dag, at det er vigtigt for Dansk Folkeparti, at vi gør en ekstra indsats i forhold til vores ældre medicinske patienter, og at det er så højt prioriteret, at vi faktisk har sat en bevilling af.
Per Kaalund (S), 2006-05-04:
Jeg synes, det er en meget fin åbning, SF gør i forhold til EU's sikkerheds- og forsvarsdimension, og jeg vil blot spørge, om det ville være acceptabelt for SF i dag, at vi ikke havde noget forsvarsforbehold overhovedet ud fra den erfaring, vi har allerede på nuværende tidspunkt med de opgaver, som EU har gennemført og har under gennemførelse.
Søren Krarup (DF), 2002-05-17:
Det er netop opgaven for Folketingets Indfødsretsudvalg at sætte sig ind i de enkelte skæbner, og jeg må sige til fru Sandy Brinck, at en ældre kvinde, der ikke kan tale dansk, kan jeg have megen medlidenhed med, men jeg ville ikke give hende dansk statsborgerskab.
Bertel Haarder (V), 2009-05-19:
Der står i punkt 15 i trepartsaftalen af 1. juli 2007 følgende: Regeringen, Kommunernes Landsforening og Danske Regioner tilkendegiver, at der ud over de eksisterende diplomuddannelser i ledelse skal være et højt kvalificeret udbud af lederuddannelser for institutionsledere, som giver den enkelte leder en relevant, generel, ledelsesfaglig og praksisnær lederuddannelse.
Ole Stavad (S), 2002-05-22:
Jeg tænker på hele den række af konkrete initiativer, der er i gang i det jysk-fynske område, som er på vej i samarbejdet mellem Vestsjællands og Storstrøms Amter, som det også sker på Bornholm, men hvor man har fjernet den økonomi, som den tidligere regering havde stillet i udsigt.
Jakob Axel Nielsen (KF), 2006-05-31:
Det kan være, man undlader at tænde emhætten, når man laver mad; det kan være, man ikke lukker badeværelset, når man er i bad; det kan være, man hænger tøj til tørre i boligen; og det kan også være, man ikke lufter ekstra meget ud, når fyringssæsonen starter.
Bodil Kornbek (KRF), 2002-02-22:
Det er vigtigt at sørge for at give kommunalbestyrelser de rigtige redskaber, så de selv kan løse de problemer, der opstår i kommunerne, men vi er selvfølgelig interesserede i at arbejde videre med eventuelle ændringer af kommunestyrelsesloven og gennemgå hele området med tilsyn med kommunerne for at overveje, hvilke tiltag, der egentlig er behov for.
Pernille Vigsø Bagge (SF), 2005-05-24:
Jeg kan sige, at vi i regeringen jo har igangsat projektet »Alt om kost«, hvor vi har folk, der tager ud og vejleder skolerne om kostordninger, madordninger på skolerne; hvor vi har en hjemmeside, hvor man kan gå ind og se alt om kost; få gode råd til, hvordan man laver madordninger på skoler og institutioner.